google/wiki40b huggingface dataset:
בית הכנסת העתיק במעון

בית הכנסת העתיק שוכן בחורבת מעון (ערבית חרבת אל-מעין) שהיא אתר ארכאולוגי השוכן ליד צומת מעון, ממזרח לקיבוץ נירים שבנגב הצפון-מערבי וכ-20 ק"מ מדרום לעזה.  
במקום שכן יישוב יהודי בשם מעון המזוהה עם "מנואיס" שבמפת מידבא. היישוב הגיע לשיאו בתקופה הביזנטית במאות ה-5 וה-6, אולם למעט שרידי בית כנסת, כל שנותר ממנו הוא בור מים ושני מבנים. בית הכנסת נחשף בעת סלילת הכביש הסמוך בשנים 1957-1958. אורכו של המבנה 17 מטרים ורוחבו 15 מטרים. תקרתו הייתה עשויה קורות עץ וטין, והיו בו שלוש סטראות שביניהן הפרידו שתי שדרות ובכל אחת מהן ארבעה עמודים. באמצע המאה ה-6 נפרץ הקיר הצפון-מזרחי של מבנה בית הכנסת והותקן בו אפסיס הפונה לכיוון ירושלים.
המבנה ידוע בעיקר בזכות רצפת הפסיפס הצבעונית שבו, שהשתרעה על פני אולם התווך שלו. אורכה של הרצפה עמד על 10.2 מטרים ורוחבה היה 5.4 מטרים, אך רק מחציתה המערבית השתמרה. בפסיפס נראית גפן שענפיה יוצאים מתוך אמפורה ונושאים 55 עיגולים ב-11 שורות, שבתוכם פירות ובעלי חיים. בחלקו התחתון של הפסיפס נראה טווס ובחלקו העליון מנורת שבעת קנים, שני אריות, סמלו של שבט יהודה, וכן שני עצי דקל, שופר, לולב, אתרוג וסמלים יהודיים נוספים. כתובת בארמית שרדה בחלקה והיא מציינת את מממני הפסיפס ומברכת את הקהילה כולה:
"(ד)כירין לטב כל קהלה / (די) עבדו הדן פספה / וכן דאישין תמה ויהודה /תיהבו תג תרי דינרין"
כלומר "זכורים לטוב כל בני הקהילה שעשו פסיפס זה. וכן דאישין, תומה ויהודה שתרמו סך שני דינרים". על הרצפה נמצאו מספר ממצאים נוספים ובהם מטבעות, חפצים שהיו ככל הנראה חלק מארון הקודש, קמעונות ושברי נרות חרס וזכוכית. 
רצפת בית הכנסת דומה בסגנונה לרצפת פסיפס שהתגלתה בשרידי כנסייה בחירבת שלאל, כיום בגן לאומי אשכול, כתשעה ק"מ ממזרח למעון. חיילים אוסטרליים גילו את הפסיפס בחירבת שלאל במלחמת העולם הראשונה ב-17 באפריל 1917, והוא הועבר לקנברה בירת אוסטרליה, ושובץ שם באנדרטת המלחמה של אוסטרליה. על גבי הפסיפס בשלאל נמצאה הערה המתארכת את יצירתו לשנת 561 או 562 לספירה. ייתכן ששני הפסיפסים הורכבו על ידי אותו האמן בשליש השלישי של המאה ה-6. 
רצפת פסיפס מעוטרת מאותה תקופה נמצאה גם בכנסייה ביזנטית ליד כיסופים. כנסייה זו כמו בית הכנסת במעון היו חלק מההתיישבות הצפופה שהתקיימה בתקופה זו, באזור שבין עזה לבאר שבע.
רצפת בית הכנסת במעון ניזוקה עם השנים, וב-2006 היא הועברה לשיקום במעבדות השימור במוזיאון רוקפלר בירושלים. בשנת 2009 הוחזרה הרצפה למקומה ומעליה הוקמה סככה. בשנת 1957 נתבקשה האמנית נעמי הנריק להכין עותק של הפסיפס עבור בית הנשיא.
בתלמוד הבבלי במסכת חולין דף צו עמוד א, מסופר על מעשה שאירע בבית הכנסת של מעון
מאיר יונה (רב)

מוצא משפחתו

אביו, הרב מוסה יונה, היה מוהל ובנו של הרב זכריה יונה. הסב נולד בשנת ה'תר"ל לערך באלכסנדריה שבמצרים להורים ילידי תימן, ובגיל ארבע עלה לארץ ישראל וגר בירושלים. בשנת ה'תרנ"ו לערך, בגיל 26, עבר לג'רבה שבתוניסיה, שם התחתן עם בתו של הרב משה עידאן שהיה מגדולי המקובלים בעיר, בהמשך חייו הפך הרב זכריה למקובל גדול בעצמו, וגם היה סופר סת"ם שכתב 98 ספרי תורה מלבד תפילין ומזוזות.

ביוגרפיה

הרב מאיר יונה נולד בג'רבא, ובצעירותו למד אצל רבני העיר, הרבנים מקיקץ דידי, מקיקץ שלי, חיים חורי, ורחמים חי חויתה הכהן, בשעות הערב למד אצל הרב אוזיפה הכהן.
בגיל 19 עבר מג'רבא לגאבס, ובגיל 21 התחתן עם מישה חדאד. בגאבס עסק ברבנות ובהוראה ולימד תורה לתלמידים. כן שימש ברבנות בעיירה 'דוז' הסמוכה, ועסק גם בשחיטה.
בגיל 26 חזר לג'רבא כדי להתארגן לעלייה לארץ ישראל, ואחרי חצי שנה יצא לדרכו. הוא הגיע לעיר מרסיי שבצרפת וכיהן שם ברבנות באופן לא רשמי. אנשי המקום רצו שיישאר עימם, אך כעבור שנים מספר הוא המשיך בדרכו, ובשנת ה'תש"י הגיע עם משפחתו לישראל. הוא השתכן במעברות בפרדס חנה וסבל מעוני וקשיי קליטה, עסק בתלמודו ובין היתר גם לימד את ילדי המעברות תורה.
בהמשך שימש כרב של 'רמת ישי - בית שערים' מספר שנים, והיה ממניחי היסוד ואבן הפינה להקמת היישוב מגדל העמק, והמפעלים שקמו בו בראשיתו. עם יסוד היישוב עבר להתגורר בו. ומונה על ידי הראשון לציון הרב בן ציון חי עוזיאל לרב המקומי (בכתב המינוי כונה היישוב 'מוג'דיל' כשמו בערבית), ומאז כיהן כרב המקום כ-31 שנים, מתוכן 26 שנים כראש המועצה הדתית בהתנדבות. הוא הקים ביישוב את התשתית הדתית, וסירב לעזוב אותו גם כשהוצע לו לכהן ברבנות בערים פתח תקווה, ואשקלון.
בשנותיו האחרונות סבל ממחלה, עד שנפטר בגיל 66, בכ"ב אדר ב' ה'תשמ"ד.
בשנותיו האחרונות מילא את מקומו הרב אברהם מנחם, שמכהן אחריו כרב העיר.
יוסי לוי (איש תקשורת)

ביוגרפיה

לוי הוא יליד ירושלים, דור רביעי בעיר מצד אמו, שלחמה בפלמ"ח. אביו עלה לארץ ישראל מעיראק בשנת 1932. עם גיוסו לצה"ל התנדב לצנחנים והתקבל לפלוגת העורב בחטיבת הצנחנים. עבר מסלול הכשרה כלוחם, קורס מ"כים חי"ר ושימש כסמל מחלקה ומפקד צוות. שירת במילואים כמפקד צוות ביחידה מיוחדת במשך כ-30 שנה, ולחם במלחמת לבנון הראשונה והשנייה. לאחר מלחמת לבנון השנייה היה לוי חלק מהגרעין הקשה של מחאת המילואימניקים, שקראו להתפטרותם של ראש הממשלה אולמרט, שר הביטחון פרץ והרמטכ"ל חלוץ.
את הקריירה המקצועית החל לוי כעיתונאי במקומון "כל העיר". לאחר מכן עבד ככתב ב"מעריב" במשך קרוב ל-20 שנה. שימש, בין היתר, ככתב לענייני משטרה, ככתב הצבאי, ככתב לענייני משפט, ובמקביל כמנהל מערכת העיתון בירושלים. לאחר מכן שימש כיועץ תקשורת של שר המדע, התרבות והספורט, אופיר פינס, ושל השר לנושאים אסטרטגיים, אביגדור ליברמן. בשנים 2010–2008 שימש כיועץ התקשורת של בנימין נתניהו. הוא התמנה לעוזר בכיר ליו"ר האופוזיציה, נתניהו בעת שהליכוד מנה 12 מנדטים. לוי מילא תפקיד מרכזי לצד נתניהו בבחירות לכנסת בפברואר 2009, בסופן זכה הליכוד ב-27 מנדטים ונתניהו שב לראשות ממשלת ישראל לאחר עשור שנים. לוי שימש כיועץ התקשורת של ראש הממשלה נתניהו. בתחילת 2010 פרש ועבר לייעוץ אסטרטגי ותקשורתי באופן פרטי. בינואר 2013 שימש כמנהל התקשורת וההסברה של אריה דרעי ותנועת ש"ס. בנובמבר אותה שנה עמד בראש מערך הדוברות וההסברה במטה משה ליאון, שהתמודד על ראשות עיריית ירושלים מול ניר ברקת. מאז 2015 מפרסם לוי, מפעם לפעם, מאמרי דעה באתר "וואלה! NEWS" ובעיתון הארץ.
איסור משכב עם אחות האב

מקור האיסור והעונש

מקור איסור משכב עם אחות האב מובא בספר ויקרא פרשת אחרי מות: "עֶרְוַת אֲחוֹת אָבִיךָ לֹא תְגַלֵּה שְׁאֵר אָבִיךָ הִוא" (ספר ויקרא פרק י"ח, פסוק י"ב), וכן בפרשת קדושים: "וְעֶרְוַת אֲחוֹת אִמְּךָ וַאֲחוֹת אָבִיךָ לֹא תְגַלֵּה כִּי אֶת שְׁאֵרוֹ הֶעֱרָה עֲוֹנָם יִשָּׂאוּ" (ספר ויקרא פרק כ', פסוק י"ט). המקור לעונש הכרת על איסור זה מובא בסוף פרשיית העריות שבפרשת אחרי מות: "כִּי כָּל אֲשֶׁר יַעֲשֶׂה מִכֹּל הַתּוֹעֵבֹת הָאֵלֶּה וְנִכְרְתוּ הַנְּפָשׁוֹת הָעֹשֹׂת מִקֶּרֶב עַמָּם" (ספר ויקרא פרק י"ח, פסוק כ"ט).

גדרי האיסור

חז"ל לומדים מכפילות אזהרת איסור משכב עם אחות האב בפרשת אחרי מות ובפרשת קדושים, שאיסור משכב עם אחות האם הוא בין אם היא אחות אמו מן האב בלבד ובין אם היא אחותה מן האם בלבד (כגון בנישואים שניים).
כמו כן, בין אם הן נולדו מנישואי הוריהם, או שנולדו לאותו האב שאנס או פיתה נשים לכך, או לאותה האם שנאנסה או התפתתה לזנות עם גבר אחד או שני גברים.

טעם האיסור

בתורה נאמר שטעם האיסור הוא משום שאחות האם היא "שְׁאֵר אָבִיךָ" וכן: "כִּי אֶת שְׁאֵרוֹ הֶעֱרָה". כלומר האיסור נובע מתוך קרבת הדם שיש לאחיין עם דודתו, שהיא אחות אמו יולדתו.

נישואי עמרם עם יוכבד דודתו

בפרשת וארא מסופר שעמרם, אביו של משה, נשא את אחות אביו, יוכבד בת לוי, לאשה: "וַיִּקַּח עַמְרָם אֶת יוֹכֶבֶד דֹּדָתוֹ לוֹ לְאִשָּׁה" (ספר שמות פרק ו' פסוק כ').
קודם מעמד הר סיני לא הוזהרו אמנם בני ישראל באיסורי העריות מעבר לאיסור הכללי שהוזהרו בו כל בני נח (כגון איסור אשת איש), אולם אף על פי כן נתנו חז"ל דעתם על נישואים אלו שעתידים להיאסר על ידי התורה בתוספת עונש חמור לעובר על כך. כתשובה לכך מובא במדרשים, וגם בתלמוד הבבלי, שקהת, אביו של עמרם, היה אח של יוכבד רק מן האב, כלומר מלוי, אך לא מן האם. שהיו ללוי שתי נשים, והואיל ואין לבני נח קשר משפחתי מצד האב, יוכבד לא הייתה נחשבת לדודתו של עמרם מבחינה הלכתית:  
לאו דודתו מן האם, אלא מן האב. שלוי נשא שתי נשים, מאחת הוליד את קהת, ומאחת הוליד את יוכבד. והוא שאמרו רז"ל במס' שבת שבן נח מותר בקרובותיו מן האב ולא מן האם
— מדרש לקח טוב שמות פרשת וארא פרק ו' סימן כ'
גם פרשני המקרא נתנו דעתם לשאלת נישואיו עם אחות אביו:
החזקוני מבאר שאכן זימן ה' שעמרם ישא את דודתו, על אף שעתידה התורה לאסור נישואים אלו, כדי שמשה, שהיה מנהיגם של ישראל, לא יבוא לידי גאווה, כי אם יתגאה יזכירו לו את שיצא מנישואים סבוכים כאלו: 
ויקח עמרם את יוכבד דדתו - מה שהסכים הקדוש ברוך הוא שיצא אדם גדול כמשה מלקוחים שעתיד להזהיר עליהם. לפי שאין מעמידים פרנס על הצבור אלא א"כ קופה של שרצים תלויה לו בצוארו, פן יתגאה על הצבור, כמו שמצינו בדוד
— חזקוני שמות פרק ו' פסוק כ'
בפירוש דעת זקנים והדר זקנים על התורה, מבואר שבעקבות נישואי עמרם עם יוכבד, לא נכתב במפורש איסור כרת בשכיבה עם אחות האב, משום כבודו של משה:
ויקח עמרם. מדרש: לפי שנולד משה מאחות אב, לכך לא נכתב כרת בערות דודתו, מפני כבודו. וזה שייסד הפייט באזהרות: 'חוקה אחות אב על כל נעלם, תכסך בושה ונכרת לעולם'
— דעת זקנים מבעלי התוספות שמות פרק ו' פסוק כ'
נחל עזר

נַחַל עֵזֶר הוא נחל אכזב ואחד מיובליו של נחל שילה ולכן הוא חלק מאגן הניקוז של נחל הירקון.
הנחל מנקז קטע קצר בין פתח תקווה למחנה סירקין.
עצם קיומו של הנחל נתון בסכנה היות ועל פי תכנית הבינוי שמקודמות בשטחו של מחנה סירקין צפוי הערוץ להתבטל.

שמות הנחל

על אף היותו קצר, נשא בשעתו בפי ערביי הסביבה שני שמות: ואדי חַמְרָא (='אדום') וכן ואדי אֶל-וַקְף (='הָהֶקְדֵּשׁ').
מקור שמו העברי של הנחל אינו ברור, אך יתכן והוא קשור לעובדה שכפר סירקין שבאדמותיו גובל הנחל נוסד כמושב עובדים בעלי משקי עזר.

מהלך הנחל

אורכו של הנחל הוא כשני ק"מ ותחילתו בצמוד לצידו המערבי של מחנה סירקין. 
הנחל מנקז שטח קטן שבין קריית אלון (פג'ה) בפתח תקווה לשדה התעופה ונשפך אל תוך נחל שילה באזור עין גנים שבפתח תקווה מדרום ובצמוד לנקודה בה עוברת דרך 483 את הנחל.
סה"כ שטח אגן ההיקוות של הנחל הוא כ 2 קמ"ר וספיקת השיא שלו מוערכת ב 18 מ"ק\שניה.

חי וצומח

הנחל עובר בנוף של שדות מעובדים ולאורך גדותיו של הנחל שדרת אקליפטוסים וותיקים, קרוב לשפכו לנחל שילה מתרבים צמחי הקנה ויוצרים חישה המשמשת כאתר קינון.

חשיבות אקולוגית ואיומים על קיומו

הנחל הוא חלק מהמסדרון האקולוגי שלאורך נחל שילה ונחל מזור המחברים את הדום השומרון עם נחל הירקון, בנוסף הנחל ושדרות העצים שלאורכו משמשים כריאה ירוקה לתושבי השכונות פתח תקווה  יוספטל וקריית אלון שלאורכו. 
על פי תכנית האב לניקוז המקודמת כחלק מתכנית לבינוי השטח המתפנה ממחנה סירקין (תמ"ל 1076 רובע סירקין) מוצע כי "במסגרת תכנית זו תבוצע מערכת תיעול אשר תחליף ותבטל את נחל זה". 
תושבי פתח תקווה נאבקים כנגד התכנית בכללותה.
הזחה

הֲזָחָה (או אִינְדֶּנְטַצְיָה, על פי המקור הלועזי) היא הרחקה של שורה כתובה מהשוליים. הזחה נהוגה בדפוס ובתכנות מחשבים.
הרווח בין השוליים לתחילת השורה הכתובה נקרא זִיחַ.

בתכנות מחשבים

בתכנות מחשבים משתמשים בהזחה באופן אינטנסיבי. ברוב שפות התכנות נהוג להזיח כל מבנה מקונן הזחה גדולה במעט מזו של המבנה העוטף אותו.
בתכנות, ההזחה היא בדרך-כלל לצורך שיפור הקריאות של הקוד הנכתב. עם זאת, קיימות שפות תכנות, כגון פייתון, שההזחה היא חלק מרכזי בהן והיא משפיעה על משמעות הקוד עצמו (ואינה משמשת לאסתטיקה בלבד).
פטריק וילסון

ביוגרפיה

וילסון נולד בעיר נורפוק שבווירג'יניה למורה מרי קיי ולזמר ג'ון וילסון.
אחיו מארק הוא כתב ערוץ הטלוויזיה WAVY-TV.
סיים בהצלחה בשנת 1995 את לימודיו ב"אוניברסיטת קרנגי מלון" עם תואר בדרמה.
לווילסון שני בנים מאשתו השחקנית האמריקאית-פולנייה דאגמרה דומינצ'ייק.

קריירת משחק

התחיל את דרכו כשחקן תיאטרון בברודוויי ב-2001, במחזמר ללכת עד הסוף המבוסס על הדרמה הקומית "ללכת עד הסוף", בהופעה עלייה הועמד לפרס טוני.
ב-2002 שיחק במחזמר "אוקלהומה", בתפקיד הקאובוי קארלי מק'ליין והועמד בפעם השנייה לפרס טוני.
זכה להכרה ראשונה בטלוויזיה, ב-2003 בזכות תפקידו במיני סדרת המופת "מלאכים באמריקה", שם שיחק וילסון בתפקיד הפרקליט ג'ו פיט והועמד לפרס גלובוס הזהב ולפרס אמי.
וילסון פרץ לתודעה בהוליווד בשנת 2004 בדרמה המוזיקלית "פנטום האופרה", בתור הקשיש הנכה ראול, הוויקונט דה-שאניי ובדרמת המלחמה התקופתית "האלמו" בתור קולונל ויליאם ב' טרוויס מהצבא הטקסני. 
ב-2005 שיחק לצידה של מועמדת האוסקר הצעירה אלן פייג' במותחן הפסיכולוגי "העדשה האדישה", בו הופיע בתור הצלם ג'ף קולבר.
ב-2006 הופיע בדרמה "ילדים קטנים" בתפקיד טוד אדמסון, מאמן הפוטבול לשעבר המתוסכל מאורח חייו.
ב-2008 שיחק בדרמת הפשע הגזענית "גדר לבנה" בתור כריס מטסון אותו רודף השוטר השחור הגזען אייבל טרנר (סמואל ל. ג'קסון) ובמותחן הפסיכולוגי "נוסעים" בתור אריק הניצל מתאונת מטוס.
ב-2009 השתתף בסרט גיבורי העל האפל "השומרים" בתור גיבור העל "ינשוף הלילה" דניאל דרייברג בעל היכולות הטכנולוגיות.
ב-2010 התפרסם בסרט הפעולה "צוות לעניין" בתפקיד הסוכן המיוחד לינץ' ובקומדיות "אהבה בהחלפה" בתור רולאנד התורם את זרעו להריונה של קאסי לארסון (ג'ניפר אניסטון) ו"קשה על הבוקר" בתור מפיק הטלוויזיה אדם בנט.
ב-2011 הופיע בסרט האימה "בוגדני" ושיחק בתפקיד הראשי בסדרה "איש מחונן".
בשנת 2013 שיחק בסרט האימה המצליח "לזמן את הרוע", ובסרט ההמשך "לזמן את הרוע 2" בשנת 2016.
בשנת 2016 שיחק בסרט הפשע "הולופוינט" לצידם של איאן מקשיין, לין קולינס, וג'ון לגוויזאמו. ב-2017 השתתף בדרמה הביוגרפית "המייסד", לצד מייקל קיטון, לורה דרן וג'ון קרול לינץ'.
שכונות הגנים בירושלים

שכונות הגנים הן שש שכונות מגורים יהודיות שהוקמו במערב ודרום ירושלים בשנות ה-20 של המאה ה-20, לפי תכנונו של האדריכל ומתכנן הערים ריכרד קאופמן, על פי אסכולת עיר הגנים של אבנעזר הווארד.
שכונות הגנים היו מרווחות וירוקות. רחובותיהן הותאמו לטופוגרפיה הירושלמית, ונבנו בהן שדרות-גן. בשכונות נבנו בתים חד-קומתיים בעלי גינה, מה שהיווה חידוש בירושלים, שהייתה חסרה גינות פרטיות וגנים באותה תקופה. הנקודה הגבוהה ביותר בכל שכונה הייתה מיועדת להקמתו של מבנה ציבורי.
שכונות הגנים סימלו לראשונה את פריצתן של השכונות היהודיות בירושלים הרחק מהעיר העתיקה ורחוב יפו, כאשר תושבי השכונות העדיפו את השקט, המרחב והירק על פני הקירבה למרכז העיר.
יוסי ואלד

יוסי ואלד (נולד ב-18 ביולי 1935 ברומניה) הוא מוזיקאי, מנצח ומלחין ישראלי.

ביוגרפיה

ואלד נולד בבוקרשט. בגיל 7 החל לנגן בכינור. בגיל 10 התייתם מאמו. באוקטובר 1948 עלה לישראל באונייה נגבה במסגרת עליית הנוער. לאחר שנתיים במשק הפועלות בתל אביב, עבר לקיבוץ דברת. ב-1953 התגייס לצה"ל ושירת כמדריך קולי של להקת הנח"ל. מכהן מאז מותו של עמוס מלר, כמנצח של מקהלת צדיקוב. כמו כן, מנצח על מספר חבורות זמר. ניצוחו מלווה בתנועות ריקוד.
ואלד נחשב בקיא בזמר העברי, ובמהלך אירועי זמר אותם הוא עורך, הוא נוהג לספר לקהל את הסיפורים שמאחורי השירים.
ואלד הלחין שירים לאירועים שונים. בין השאר הלחין את השיר "השניים", לפי מילים של יהודה מלצר, והוא בוצע בפסטיבל הזמר והפזמון 1966 על ידי הצמד חדווה ודוד, וזכה במקום שלישי.
הלחין את השיר "לילך רוצה לקטוף את הירח" שבוצע על ידי אילנה רובינא בפסטיבל שירי ילדים הראשון.
הלחין את השיר "לך לעזה" ללהקת פיקוד דרום.
בנוסף התפרסם בזכות הלחן שלו לשיר "הם ישנם" למילים של יוסי גמזו, שיר שנכתב לאחר מלחמת ששת הימים ובוצע על ידי יהורם גאון לזכרו של סגן עמירם מנור, טייס שנפל במלחמה ליד תעלת סואץ.
המשפט היסודי של האלגברה

מסקנה מהמשפט

מסקנה חשובה של המשפט היא מיון פולינומים אי-פריקים מעל הממשיים. יהי  פולינום בעל מקדמים ממשיים ונאמר שהוא אי פריק מעל הממשיים. נפרק אותו לגורמים ליניאריים מעל המרוכבים: . אפשר לראות די בקלות כי עבור שורש מרוכב של p, גם הצמוד של המספר הזה הוא שורש מרוכב של p. לכן, ניתן לכתוב מחדש  כאשר  שורש לא ממשי (בהנחה שיש כזה, אם אין אז p בבירור ליניארי כי הוא אי-פריק) ועכשיו, אפשר להסתכל על p כמכפלה של פולינום ממשי (אם נפתח סוגריים, נראה כי כל המקדמים ממשיים) ופולינום מרוכב אחר. הפולינום המרוכב הזה הוא גם ממשי, כי הוא מכפלה של ביטויים מצורה דומה. לכן, בהנחה שהפולינום הנוסף הזה הוא לא הפולינום הקבוע 1, קיבלנו סתירה לאי-פריקות p מעל הממשיים. סך הכול קיבלנו את המשפט הבא:
כל פולינום אי-פריק מעל הממשיים הוא ליניארי או ריבועי.
מסקנה נוספת היא שכל פולינום מרוכב  (שאינו קבוע) מקבל כל ערך אפשרי , שכן  הוא גם פולינום, כלומר הוא מתאפס וסיימנו.

הוכחה באמצעות משפט ליוביל

עבור  פולינום, ניתן . אם נסתכל על הפונקציה , הגבול שלה לאינסוף הוא 0, ומהיותה פונקציה שלמה, זה אומר שהיא חסומה. ממשפט ליוביל זה אומר שהיא קבועה, לכן גם הפולינום.

הוכחה באמצעות עיקרון המינימום

עיקרון המינימום הוא מסקנה מעקרון המקסימום האומרת כי עבור פונקציה הולומורפית לא קבועה , כאשר U קבוצה פתוחה וקשירה (תחום), ל-יש מינימום מקומי ב-אם ורק אם . ההוכחה של עיקרון המינימום היא להניח בשלילה אחרת, ולהסתכל על הפונקציה שמקבלת מקסימום מקומי ב-, דבר הנוגד את עיקרון המקסימום. פולינום היא פונקציה כזו על כל , ומתקיים שעבור  פולינום,  ולכן ניתן למצוא מינימום גלובלי לפונקציה (קיים מינימום מקומי בקבוצה סגורה גדולה מספיק, כך שמחוץ לה, הוא גדול מידי). המינימום הגלובלי הזה, מעיקרון המינימום, הוא 0 וזה מסיים את ההוכחה.

הוכחת באמצעות תורת גלואה

הוכחה זו מבוססת על משפט ערך הביניים, ממנו ניתן להסיק כי לכל פולינום ממעלה אי-זוגית מעליו יש שורש (ממשי). מכאן שפולינום אי-פריק ממעלה אי-זוגית מוכרח להיות ליניארי.
נניח בשלילה שקיימת הרחבה ממימד סופי . מכיוון שגם  ממימד סופי, קיימת הרחבה נורמלית ממימד סופי המכילה אותה. מכיוון שכל הרחבה נורמלית מעל שדה ממאפיין אפס היא ספרבילית, נובע ש-היא הרחבת גלואה.
תהי חבורת גלואה של ההרחבה . תהי חבורת 2-סילו של . האינדקס  של  ב- הוא אי זוגי. לכן הממד של שדה השבת  מעל הוא אי-זוגי, אבל אז הפולינום המינימלי של כל איבר הוא ליניארי, כלומר . מהמשפט היסודי של תורת גלואה נובע ש-, כלומר  היא חבורת-2, כלומר הסדר שלה הוא חזקה של 2. לכן קיימת לה תת-חבורה מאינדקס 2 . שוב מהמשפט היסודי של תורת גלואה נובע שקיימת הרחבת ביניים  כך ש-. אבל כל פולינום ממעלה 2 מעל מתפרק לגורמים ליניאריים לפי הנוסחה לפתרון משוואה ממעלה שנייה והוצאת שורש לפי משפט דה מואבר. מכאן ש-N=1 והממד של K מעל הממשיים הוא 2, כלומר .
שמן שיזוף

שמן שיזוף הוא תמיסה אשר מורחים על העור כדי להשיג שיזוף ולמנוע את התייבשות העור. 
בצורתו הקדומה היה זה שמן זית מזוקק שעליו הוסיפו טיפות יוד. מאוחר יותר החלו משתמשים גם בשמן אגוז הקוקוס. בישראל היה נפוץ בעבר שמן שיזוף אגוזים. 
כיום, כאשר ידוע ששיזוף פוגע בעור, מייצרים קרמים להגנה מפני קרינת השמש, המכילים מקדמי הגנה שמפחיתים את הפגיעה בתאי העור על ידי הקרניים האולטרא סגולות המגיעות מהשמש.
גלנדורה (קליפורניה)

אוכלוסייה

בשנת 2010 אוכלוסיית העיר מנתה 50,073 תושבים והיו 17,145 יחידות דיור 7.8% מהתושבים בעיר חיים מתחת לקו העוני.

חינוך

בעיר ישנם 8 בתי ספר יסודיים מתוכם אחד סגור ו-3 בתי ספר תיכוניים.
משטרה

משטרה היא ארגון שכפוף לרשות המבצעת, האחראי על אכיפת החוק ושמירת הסדר הציבורי.
כדי שתוכל לפעול ביעילות ובדחיפות המתבקשת ממטלותיה, המשטרה מאורגנת כארגון צבאי למחצה, בעל היררכיה ומשמעת פנימית. תקנות המשטרה מחייבות את השוטרים, ועבירה עליהן היא עבירה משמעתית.
בעוד הצבא עוסק בהגנה על אזרחי המדינה מפני אויבים חיצוניים, המשטרה ממונה על ביטחונם של האזרחים מפני עבירות המתבצעות בתוך תחומי המדינה או העיר (כשמדובר במשטרה עירונית) בקרב אזרחי אותה המדינה.

היסטוריה

המשטרה התפתחה בראשיתה מפקידות שלטונית שעסקה בעיקר בגביית מיסים.
המונחים באנגלית עבור משטרה - Police ועבור שוטר - Policeman ודומיהם בשפות אירופיות אחרות נגזרו מהמילה הלטינית politia ("מנהל אזרחי"), שנגזרה מהמילה היוונית πόλις ("פוליס" - "עיר"). המשטרה האירופית הראשונה, שעקרונותיה ותפעולה דומים למושג של ימינו, הוקמה ב-1667, בצרפת, תחת שלטונו של לואי ה-14.
לאחר המהפכה הצרפתית, על פי הוראה של נפולאון בונפרטה ובביצועו של שר המשטרה שלו, ז'וזף פושה, נוסדה ב-17 בפברואר 1800 משטרת פריז והוקמו משטרות בכל היישובים הצרפתים שאוכלוסייתם עלתה על 5,000 נפש. ב-12 במרץ 1829, הוציאה ממשלת צרפת צו בו קבעה את מדי השוטרים הצרפתים ובכך הייתה משטרת צרפת למשטרה הראשונה שלבשה מדים אחידים.

כפיפות והגבלות על המשטרה

המשטרה היא זרוע מבצעת של השלטון ובהתאם לכך, נהליה ודרכי פעולתה הושפעו ישירות ממבנה השלטון. משטרות שפעלו במדינות בעלות משטר אבסולוטי, פעלו בשליחות השליט ובהתאם להוראותיו. עם הזמן ועם הופעתם של משטרים בהם כוח השליט מוגבל וכפוף לחוקים ולחוקות, השתנתה גם פעילות המשטרה, כדי שלא לחרוג מהמסגרת שהותוותה לה.
המשטרה במדינה דמוקרטית היא רשות מבצעת עצמאית. בישראל היא כפופה לשר לביטחון פנים בעוד ובזמן שישנם גם יחידות אכיפה מקומיות לכל רשות מקומית בישראל בנוסף למשטרה הארצית, בדומה למצב במרבית מדינות אירופה. בארצות הברית כפופה המשטרה העירונית לראש העיר, ובמדינות מסוימות לתובע המחוזי אשר נבחר בבחירות ישירות על ידי האזרחים.
המשטרה מוגבלת בנהלים מחמירים אשר נועדו למנוע שימוש מופרז בכוח ופגיעה בזכויות הפרט. בין היתר, מוגבלת המשטרה בזמן שבה מותר לה לעצור אדם לצורך חקירתו (לרוב 24 שעות), ומעבר לזמן זה נדרש אישור של שופט.
כמו כן מוגבלת המשטרה בציתות והאזנה לקווי תקשורת, בהחרמה של ציוד לצורך חקירה ובחיפוש בבתים פרטיים ובבתי עסק.
ארמניה אייר-קומפני

היסטוריה

החברה נוסדה ב-25 בנובמבר 2015 על ידי תאמאז גאישבילי ורוברט הבאנישיאן. 

פעילות החברה בישראל

החל מ-17 במאי 2017 מקיימת החברה 2 טיסות שבועיות מנמל התעופה הבינלאומי זברטנוטס בירוואן לנמל התעופה בן-גוריון.
היימן שטיינטל

קורות חיים

למד פילולוגיה ופילוסופיה באוניברסיטת ברלין והושפע בעיקר מווילהלם פון הומבולדט ועבודתו בתחום הבלשנות. ייסד יחד עם גיסו מוריץ לצרוס את "כתב העת לפסיכולוגיה של הגזע ובלשנות" (בגרמנית: Zeitschrift für Völkerpsychologie und Sprachwissenschaft) ומ-1883 היה ממנהלי הדויטשה-יזראליטישר גמיינדהבונד (גר') ‏(DIGB), ארגון הגג הארצי הראשון של קהילות יהודיות בגרמניה.
שטיינטל נמנה עם סגל בית המדרש הגבוה למדעי היהדות בברלין והרצה על פילוסופיה יהודית ומקרא. הוא נפטר ב-14 במרץ 1899 ונקבר בבית הקברות היהודי בווייסנזה, ברלין.
חלק מזערי מכתביו תורגם לעברית.
אוזי שכטמן

ביוגרפיה

שכטמן נולד ברובע קווינס שבניו יורק, להורים יהודים ממוצא רוסי. בין השנים 1938–1941 למד באוניברסיטת לונג איילנד, ושיחק בקבוצת הכדורסל שלה תחת המאמן קלייר בי, חבר היכל התהילה לעתיד. בעונת 1939 זכה עם הקבוצה באליפות "מחוז מטרופוליטן ניו יורק", ובעונת 1941 נבחר לחמישיית העונה של ליגת המכללות.

קריירה

בסיום לימודיו האקדמיים שיחק באופן מקצועי בקבוצת "פילדלפיה ספאס" מליגת ה-ABL, תחת אדי גוטליב – מאמן נוסף שהוצג בהמשך הקריירה בהיכל התהילה של הכדורסל. שכטמן שיחק בקבוצה במשך 5 עונות, וזכה עמה בשתי אליפויות בעונת 1943 ו-1945.
בקיץ 1946 חתם שכטמן בקבוצת ניו יורק ניקס לקראת עונת הבכורה שלה ושל ליגת ה-BAA בה השתתפה. במשחק הבכורה של הליגה התמודדו הניקס מול טורונטו האסקיז באולמה הביתי של טורונטו – המייפל ליף גארדנס – בפני כ-7,090 צופים, ואת הנקודות הראשונות במשחק קלע שכטמן כשסיים התקפה מתפרצת ב"צעד וחצי". בשנת 1949 התרחבה ליגת ה-BAA והפכה לליגת ה-NBA, ובאופן רשמי נחשבות עונות ה-BAA כחלק מההיסטוריה של ה-NBA, כך שהמשחק בין טורונטו לניו יורק נחשב גם למשחק הבכורה של ליגת ה-NBA, והסל של שכטמן נחשב לסל הראשון שנקלע בתולדות ה-NBA. עד סיום אותה עונה קלע שכטמן 8.1 נקודות בממוצע למשחק, ומסר 2.0 אסיסטים למשחק אשר הציבו אותו במקום השלישי ב-NBA.
לאחר עונה אחת בלבד בניו יורק עבר שכטמן לשחק בקבוצת "פטרסון קרסנטס" מהעיר פטרסון שבניו ג'רזי, אשר השתתפה בליגת ה-ABL. בעונתו היחידה בקבוצה, והאחרונה בקריירה, נבחר לחמישיית העונה של הליגה לאחר שהוביל את פטרסון למעמד גמר ה-ABL.
בשנת 1998 הוצג שכטמן כחבר בהיכל התהילה הלאומי של הספורטאים היהודים אשר בלונג איילנד. ב-30 ביולי 2013 נפטר שכטמן בעיר דלריי ביץ' שבפלורידה, בהיותו בן 94.
לוס אנג'לס ראמס

היסטוריה

הקבוצה נוסדה בקליבלנד, אוהיו ב-1936 בשם קליבלנד ראמס, שנה מאוחר יותר הצטרפה לליגת ה-NFL, וזכתה באליפות בשנת 1945. ב-1946, החליטו בעלי הקבוצה דאז להעביר את הקבוצה מקליבלנד לאור תפוסה נמוכה במשחקי הבית והתחרות עם קבוצת הקליבלנד בראונס על אהדת הקהל המקומי. הקבוצה עברה ללוס אנג'לס ושיחקה עד 1994 תחת השם לוס אנג'לס ראמס, זאת על אף שב-1980 עברה לאצטדיון בעיר אנהיים. ב-1995 הועברה הקבוצה שוב, הפעם לסנט לואיס, מיזורי.
הראמס העפילו שלוש פעמים למשחק הסופרבול, בעונות 1979, 1999 ו-2001 וזכייתם היחידה הייתה בעונת 1999. בתקופה זו, התקפת הקבוצה בהנהגתם של הקוורטרבק קורט וורנר, הרץ האחורי מרשל פולק והתופסים טורי הולט ואייזק ברוס, כונתה "The Greatest Show on Turf" (בתרגום חופשי: ההצגה הטובה ביותר על כר הדשא). בשנת 2001 הפסידה הקבוצה בסופרבול לניו אינגלנד פטריוטס אף על פי שלפני המשחק הייתה הפייבוריטית הברורה לניצחון.
ב-13 בינואר 2012 הודיעו הראמס על מינויו של ג'ף פישר כמאמן הקבוצה. פישר אימן את טנסי טייטאנס 17 עונות כולל עונת 1999 בה הפסידו לראמס בסופרבול XXXIV בסיום דרמטי.
ב-13 בינואר 2016 הצביעו בעלי קבוצות ה-NFL על הצעות מעבר לעיר לוס אנג'לס. לאחר שהראמס, הצ'ארג'רס והריידרס הגישו מועמדות, זכו הראמס (30 בעד ו-2 נגד, כאשר המינימום לזכייה היה 24 קולות). בעונת 2016 שיחקו הראמס באצטדיון לוס אנג'לס ממוריאל קוליסיאום ובעונת 2020 מתוכננים לעבור לאצטדיונם החדש אצטדיון לוס אנג'לס בהוליווד פארק  הנבנה באינגלווד סמוך לנמל התעופה הבינלאומי של לוס אנג'לס במימון הבעלים קרונקי ובעלות של 1.86 מיליארד דולר.
בעונת 2017 מונה למאמן הקבוצה שון מקווי בן ה-31, אשר הפך למאמן הצעיר אי פעם שמאמן בליגת הפוטבול המקצוענית. בעונתו הראשונה העפילה הקבוצה לפלייאוף אך הודחה בסיבוב הראשון. בעונת 2018 העפילה הקבוצה לסופרבול LIII.
נפתלי יעקב הכהן

הרב נפתלי יעקב הכהן (י"ט בתשרי תרמ"ה, אוקטובר 1884 - ט"ו בכסלו תשל"ב, דצמבר 1971) היה ידוע בחיבוריו "אוצר הגדולים אלופי יעקב" ו"סבר נפתלי".

ביוגרפיה

נולד בעיירה נאנאש בהונגריה למשה וחיה פארל כהן, מצאצאי הרמ"א, המהרש"א הש"ך. היה תלמידו של הרב משה גרינוולד בעל "ערוגות הבושם". בגיל 18 הוסמך לרבנות ולדיינות על ידי רבותיו וכן על ידי הרב משולם ראטה מחבר הספר "קול מבשר". באותה שנה נישא לשרה טוייבא בת הרב חיים דב וורצברגר, מצאצאי רבי יצחק חיות מפראג, הט"ז, התוספות יום טוב. לאחר נישואיו התמנה לדיין ומורה הוראה בעיירה קירליבאבא שבבוקובינה. 
ב-1941 הוגלה לטרנסניסטריה, שם שהה בגטו במשך שלוש שנים. לאחר מלחמת העולם השנייה עבר לעיר מהאיפלאלווא  שבהונגריה, ושרידי הקהילה בחרו בו כרב הקהילה. במהאיפלאלווא הקים בית דין להתיר עגונות ששרדו ממחנות ההשמדה, לצורך זה היה בקשר עם הרב יצחק יעקב וייס בעל "מנחת יצחק" וכן עם גדולי הרבנים. כמו כן הקים ישיבה לבחורים ששרדו את השואה.
בשנת תש"ח עלה לארץ ישראל והתיישב בעיר חיפה. שם החל באיסוף חומר לתולדות גדולי ישראל שלאחר חתימת התלמוד ועד לדור השולחן ערוך, תקופה של כאלף שנה. תוך ארבע שנים עלה בידו להכין לדפוס את ספרו בן תשעת החלקים, בשם "אוצר הגדולים אלופי יעקב", הכולל תולדות גדולי ישראל מתקופת הגאונים הראשונים, משנת דש"ן חתימת התלמוד,  (590  לספירה) עד שנת הש"ן (1590 לספירה), נדפס בשנת תשכ"ז. 
נפטר בט"ו כסלו שנת תשל"ב (1971) בגיל 87 ונטמן בבית הקברות שומרי שבת בבני ברק.